ZAPISNIK
11. sjednice Vijeća Mjesnog odbora Horvati – Srednjaci, održane 14. travnja 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.
NAZOČNI ČLANOVI VIJEĆA: Paula Došen, Marko Fuček, Tomislav Nakić-Alfirević, Tatjana Jonjić, Sven Nemet, Barbara Trad-Račić, Ana Vasung, Goran Koić
NENAZOČNI ČLANOVI VIJEĆA: Vladimir Morić
OSTALI NAZOČNI: Nitko
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.
	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.
	Vijeće uz 7 glasova ZA i 1 PROTIV prihvaća tekst Zapisnika 10. sjednice Vijeća, održane 17.ožujka 2022.
Dnevni red je sa 7 glasova ZA i 1 SUZDRŽAN prihvaćen te glasi:

DNEVNI RED:
1. Zadržavanje oborinskih voda na kolniku i nogostupu u Ulici braće Domany 4 istočno prema garažama po zahtjevu M.A.
2. Zamjena postavljene rampe stupićima na Obali Marka Veselice kod Jadranskog mosta po zahtjevu predsjednika Vijeća 
3. Dežurstva članova Vijeća Mjesnog odbora Horvati – Srednjaci 
po zahtjevu predsjednika Vijeća
4. Obnova horizontalne signalizacije parkirališnih mjesta u Ulici Mladena Vodičke 2 do 6
 po zahtjevu G.A.
5. Pitanja, prijedlozi i obavijesti
Ad 1. Zadržavanje oborinskih voda na kolniku i nogostupu u Ulici braće Domany 4 istočno prema garažama po zahtjevu M.A.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Goran Koić, Marko Fuček
[bookmark: _Hlk90971772]Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci raspravljalo je o podnesku M. A. vezano za odčepljivanje slivnika u Ulici braće Domany 4 istočno prema garažama.
2. Vijeće je suglasno za zahtjevom M. A. te traži da se u Ulici braće Domany 4 istočno prema garažama obnovi nogostup i kolnik iz sredstava Plana malih komunalnih akcija.
3. Ovaj zaključak dostavlja se Vijeću Gradske četvrti Trešnjevka – jug.
Ad 2. Zamjena postavljene rampe stupićima na Obali Marka Veselice kod Jadranskog mosta po zahtjevu predsjednika Vijeća 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Goran Koić
Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog predsjednika Vijeća Tomislava Nakića-Alfirevića vezano za uklanjanje rampe na Obali Marka Veselice te postavu stupića u svrhu lakšeg kretanja pješaka i biciklista.
2. Vijeće je suglasno sa prijedlogom te predlaže da se iz sredstava Gradske četvrti jug financira postavljanje stupića a Hrvatskim vodama uputi molba da odobre takav zahtjev. 
3. Ovaj zaključak dostavlja se Vijeću Gradske četvrti Trešnjevka – jug.
Ad 3. Dežurstva članova Vijeća Mjesnog odbora Horvati – Srednjaci po zahtjevu predsjednika Vijeća
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Ana Vasung, Goran Koić
Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati – Srednjaci razmatralo je o terminima dežurstva članova Vijeća. 
2. Vijeće predlaže da se dežurstva članova Vijeća Mjesnog odbora Horvati – Srednjaci održavaju svaki prvi ponedjeljak u mjesecu od 18:00 do 19:00 sati.
3. Ovaj zaključak dostavlja se Vijeću Gradske četvrti Trešnjevka – jug.
Ad 4. Obnova horizontalne signalizacije parkirališnih mjesta u Ulici Mladena Vodičke 2 do 6 po zahtjevu G.A.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi vijeća.
[bookmark: _Hlk90975738]Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Horvati - Srednjaci razmatralo je prijedlog G. A. vezano za obnovu horizontalne signalizacije parkirališnih mjesta u Ulici Mladena Vodičke 2 do 6.
2. Vijeće je suglasno sa prijedlogom te predlaže da se obnova horizontalne signalizacije izvrši iz sredstava Programa održavanja komunalne infrastrukture Gradske četvrti Trešnjevke – jug.
3. Ovaj zaključak dostavlja se Vijeću Gradske četvrti Trešnjevka – jug.
Ad. 5. Pitanja, prijedlozi i obavijesti
	Predsjednik Vijeća izvještava nazočne o prijedlogu koji je uputio član Vijeća Goran Koić e-mailom 12. travnja 2022. o izvođenju parkirnih mjesta s travnatim rešetkama. Goran Koić obrazlaže da je to prijedlog izvedbe parkirališnih mjesta koji bi se trebao izvoditi usporedno sa sanacijom ulica u slučajevima horizontalno postavljenih parkirnih mjesta. 
	Drugi prijedlog člana Vijeća Gorana Koića je iscrtavanje parkirnih mjesta na sjevernom nogostupu ulice Vincenta iz Kastva i pretvaranje ulice u jednosmjernu ako se time sužava kolnik. 	Predsjednik Vijeća odgovara da će zatražiti informaciju o prometnom elaboratu za područje MO na kojem je počeo rad krajem 2021..
	Barbara Trad-Račić upozorava na nepropisno parkirana vozila u Kikićevoj ulici i blokirane prolaze za pješake i pita postoji li mogućnost postavljanja prepreka za parkiranje.
	Goran Koić ima molbu da se ponovno kontaktira izvođač nakon radova na toplovodu jer zelene površine nisu sanirane. Informira o prijavi iz Braće Domany 8 gdje je posječeno drvo, a nije postavljena zamjenska sadnica. 
	Predsjednik informira o obilasku terena u vezi izvođenja sanacije toplovoda, radovi će uskoro krenuti na Horvaćanskoj cesti, većinom na području Gajeva, ali i Horvata - Srednjaka od križanja ulice braće Domany do ulice Hrgovići, 6 tjedana će biti zatvoren sjeverni krak i nogostup te da je ozelenjavanje vjerojatno vezano za neko doba godine, odnosno ne može se raditi bilo kada.
	Članovi Vijeća daju svoje prijedloge za postavljanje koševa za smeće: uz ogradu škole u Ulici majstora Radovana, u Ulici Vincenta iz Kastva uz pekarnicu Croatia, u Hećimovićevoj ulici gdje su postavljene nove klupe, a nema koša.
	
	Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
	Dovršeno u 18:54 sati

KLASA: 024-08/22-003/819
URBROJ: 251-13-11-15-22-2
Zagreb, 14. travnja 2022.

Zapisnik sastavila: Ana Vasung

  Predsjednik
Vijeća Mjesnog odbora
Horvati – Srednjaci

